CELEX: 62011CN0433
Language: hu
Date: 2011-08-22 00:00:00
Title: C-433/11. sz. ügy: A Krajský súd v Prešove (Szlovák Köztársaság) által 2011. augusztus 22-én benyújtott előzetes döntéshozatal iránti kérelem — SKP kontra Kveta Polhošová

19.11.2011   
            
            
               HU
            
            
               Az Európai Unió Hivatalos Lapja
            
            
               C 340/7
            
         A Krajský súd v Prešove (Szlovák Köztársaság) által 2011. augusztus 22-én benyújtott előzetes döntéshozatal iránti kérelem — SKP kontra Kveta Polhošová
   (C-433/11. sz. ügy)
   2011/C 340/12
   Az eljárás nyelve: szlovák
   
      A kérdést előterjesztő bíróság
   
   Krajský súd v Prešove
   
      Az alapeljárás felei
   
   
      Felperes: SKP
   
      Alperes: Kveta Polhošová
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni a belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól szóló, 2005. május 11-i 2005/29/EK európai parlamenti és tanácsi irányelv (1) 5–9. cikkét, hogy tisztességtelen kereskedelmi gyakorlatnak minősül a gazdasági szereplő azon gyakorlata is, miszerint a fogyasztók tartozását egy csődeljárás alatt álló jogalany részére engedményezi, ha a fogyasztók számára nem biztosított a fogyasztóval kötött szerződésből eredő bírósági eljárások költségeinek megtérítése?
            
         
               2.
            
            
               Amennyiben az előző kérdésre adott válasz olyan értelmű, hogy az európai uniós joggal ellentétes a fogyasztók tartozásának a csődeljárás alatt álló jogalany részére — behajtás céljából — történő engedményezése:
               
                           A.
                        
                        
                           lehet-e úgy értelmezni az Európai Unió Alapjogi Chartájának 47. cikkét, hogy azzal nem ellentétes, ha a bíróságok a fogyasztók jogainak védelme érdekében nem alkalmazzák a törvény által a vagyonfelügyelő javára előírt illetékmentességet, és a vagyonfelügyelő bírói jogvédelemhez való jogának sérelme nélkül esetlegesen az eljárást okafogyottnak nyilvánítják a kérelem beadásakor lerovandó illeték meg nem fizetése miatt?
                        
                     
                           B.
                        
                        
                           ellentétes-e a fogyasztókkal kötött szerződésekben alkalmazott tisztességtelen feltételekről szóló, (1993. április 5-i) 93/13/EGK tanácsi irányelv (2) 6. cikkének (1) bekezdésével és 7. cikkének (1) bekezdésével a vagyonfelügyelő illetékfizetési kötelezettség alóli mentességéről szóló nemzeti rendelkezés alkalmazása abban az esetben, ha a tisztességtelen kereskedelmi gyakorlat nélkül a felperes nem mentesülne a szóban forgó illeték megfizetése alól, és mivel az eljárás okafogyottá válik, a tisztességtelen feltételből eredő szolgáltatáshoz kapcsolódó bírósági eljárásra nem kerülne sor?
                        
                     
         
      (1)  A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelv („Irányelv a tisztességtelen kereskedelmi gyakorlatokról”) (HL L 149., 22. o.).
   
      (2)  HL L 95., 29. o.; magyar nyelvű különkiadás 15. fejezet, 2. kötet, 288. o.